**Výbor Národnej rady Slovenskej republiky**

**pre sociálne veci**

Číslo: CRD-1849/2020 **25.** schôdza výboru

**66**

**Uznesenie**

**Výboru Národnej rady Slovenskej republiky**

**pre sociálne veci**

**z 19. novembra 2020**

k vládnemu návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov **(tlač 272)**

**Výbor Národnej rady Slovenskej republiky pre sociálne veci**

**po prerokovaní**

1. **súhlasí**

s vládnym návrhom zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov **(tlač 272)**;

1. **odporúča**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov **(tlač 272) schváliť** s pozmeňujúcimi a doplňujúcimi návrhmi, ktoré tvoria prílohu tohto uznesenia;

1. **ukladá**

**predsedníčke výboru**

informovať o prijatom uznesení výboru gestorský Výbor Národnej rady Slovenskej republiky pre hospodárske záležitosti.

**Jana Žitňanská**

**predsedníčka výboru**

**overovatelia výboru:**

**Lucia Drábiková**

**Erik T o m á š**

**Výbor Národnej rady Slovenskej republiky**

**pre sociálne veci**

**Príloha k uzneseniu č. 66**

**Pozmeňujúce a doplňujúce návrhy**

k vládnemu návrhu zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov **(tlač 272)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, 27. bode v § 11 ods. 1 písm. e) sa číslo „10 %“ nahrádza číslom „15 %“.

Bytový fond tvorený bezbariérovými nájomnými bytmi na Slovensku dlhodobo vykazuje veľmi nízky podiel na celkovom počte nájomných bytov. V uplynulom období došlo dokonca k zníženiu podielu v dôsledku odpredaja týchto bytov fyzickým osobám. Navrhnutý 10-percentný podiel bytov, ktoré majú byť navrhnuté v súlade s univerzálnym dizajnom, je preto poddimenzovaný, a to z dôvodu, že počet osôb odkázaných na bezbariérové bývanie narastá, a to nielen v dôsledku dlhodobého nedostatku týchto bytov, ale aj v dôsledku celkového mierneho nárastu počtu osôb s veľmi ťažkým zdravotným postihnutím v spoločnosti. Pôvodne navrhovaný 10-percentný podiel bytov sa preto navrhuje zvýšiť na 15 percent.

1. V čl. I, 27. bode v § 11 ods. 1 písm. e) sa za slovo „záväzným“ vkladá slovo „právnym“.

Pozmeňujúci návrh legislatívno-technickej povahy terminologicky spresňuje dané ustanovenie.

1. V čl. I sa za 36. bod vkladá nový 37. bod, ktorý znie:

„37. V § 13 ods. 5 sa slová „písm. p)“ nahrádzajú slovami „písm. o)“.“.

Nasledujúce body sa primerane prečíslujú.

Legislatívno-technická úprava, preznačenie vnútorných odkazov v súvislosti s vypustením písmena h) v § 2 ods. 1 (čl. I, 3. bod). Odstráni sa tak nesprávny vnútorný odkaz v platnej právnej úprave.